va va
sat de
s pci
en dwelf
houte vanden
daer op ii
It roelof roelofs heeft verdinght gemaict te hebben op zijn erve
ande proefstrate van janne zoeten van hevle de huyse hier na genoempt
de welke jan vors aengenomen heeft te maken ende te leven opten
steeck en manien en om den prijs hier na volgen
Inden yersten een sale van xl voeten langh en xxv voeten wijt
bynnen muers daer inne men deylen sal xvi voeten hoeghe uut
der eerden oft domtrint drie balcken elc van xii en xiiii duymen
ende inden boesem te caute ende spaenden ind myddelt ii duymen
ende op elc eynde een strijchout van bii en viii duymen ende de
bruggen selen zijn van iiii ende v duymen liggende op ix duyme
na een
It de balcken ende strijchouten vand tweesten zolde selen zijn op
elc zijde een duym minde liggen d boven xiii voete of domtrint
ende de bruggen iiii duymen viercant liggen op vii duymen
na een
It de balcken ende strijchouten vand derden solde zelen wesen duym
cleinde op elc zijde dan zij zijn vand tweesten solde ende de bruggen
oic iiii duymen viercant op boets na een ende desen solde sal hebben
xi voete verdiepens
It de soelplaten vand cappen selen zijn van iiii duymen ende van
ix duymen liggen gesaeyelt inde balcken vanden derden solde ende
de gijpe sal hebben v ydele gebinde daf dondste schinckels vand
drie middelsten gebinden selen zijn van vii ende viii duymen en
de balcken dop liggen ende de welfhouters vand selv groote gesteke
onder ende boven op hoire tande Item de stijle inde ii gebel gebynde
selen zijn van v en vii duymen gebonden met hoiren banden en
de balcken vand selv grooten dair op gesaeydelt selen liggen ii
rijtbome vand enen eynde tot den anden van vii duymen viercant
It vanden poetgebynden d boven selen de schinckels en de balcken
zijn van v ende vi duymen rijtboome gesaeydelt van v duymen
viercant It de phalie van eenen eynde tot den anden liggen ond
de haenbalck ende de stijle donder staende selen zijn van v duyme
viercant gebonden wel ende werckelic It de kepers selen sijn
bened van iii duymen dicke en iiii breet ende boven op elc
zijde een duym mynde liggen op voets nae een ende elc gespan
met zijnen haenbalcken
terden op de phalie ende dese cappe sal
duer
zijn enen boet myn dan onderspanden ende van ii heven daeraf
daenvelds selen staen ond op de soelplate vallen gescreytt aende
rijtboome ende de rijtboome selen gebonden zijn met hoen vloegelbade
alsoe dat behoirt daf de bande zijn selen van iii en iiii duymen
ende so langh als zij behoeven